
apstiprinĀts
 Daugavpils valstspilsētas pašvaldības
Iepirkuma komisijas DVP 2023/153
2024.gada 16.janvāra sēdē, prot.Nr.2
ATKLĀTA KONKURSA

virs ES līmeņa
“Tehniskās dokumentācijas izstrāde un būvdarbu izpilde automātiskās ugunsgrēka atklāšanas un trauksmes signalizācijas sistēmas uzstādīšana Daugavpils valstspilsētas izglītības iestāžu ēkās”

NOLIKUMS 

Identifikācijas numurs DVP 2023/153
Daugavpils,

2023
1. Iepirkuma identifikācijas numurs DVP 2023/153
2. Pasūtītāja nosaukums, adrese un citi rekvizīti 

Daugavpils valstspilsētas pašvaldība, reģistrācijas Nr.90000077325, adrese: K.Valdemāra ielā 1, Daugavpilī, LV-5401.

3. Pasūtītājs, kura labā tiek veikts konkurss un līguma slēdzējs: Daugavpils valstspilsētas pašvaldības iestāde "Daugavpils pilsētas Izglītības pārvalde", reģ.Nr.90009737220, juridiskā adrese: Saules iela 7, Daugavpils, LV-5401.
4. Iepirkuma priekšmeta apraksts, apjoms, atbilstošākais CPV kods vai kodi
4.1. Iepirkuma priekšmets: Tehniskās dokumentācijas izstrāde un būvdarbu izpilde automātiskās ugunsgrēka atklāšanas un trauksmes signalizācijas sistēmas uzstādīšana Daugavpils valstspilsētas izglītības iestāžu ēkās, saskaņā ar Tehnisko specifikāciju (1.pielikums).
4.2. CPV kods: 45000000-7 (celtniecības darbi). Papildkodi: 71000000-8 (Arhitektūras, būvniecības, inženiertehniskie un pārbaudes pakalpojumi).
5. Iepirkuma priekšmeta daļas un to apjoms, ja tādas tiek noteiktas, un piedāvājumu iesniegšanas noteikumi iepirkuma priekšmeta daļās, ja tādas tiek noteiktas

5.1. Iepirkuma priekšmets sadalīts 3 (trīs) daļās:

 1.daļa: Automātiskās ugunsgrēka atklāšanas un trauksmes signalizācijas sistēmas uzstādīšana Daugavpils Valstspilsētas vidusskolas ēkā Kauņas ielā 8;
2.daļa: Automātiskās ugunsgrēka atklāšanas un trauksmes signalizācijas sistēmas uzstādīšana Daugavpils Centra vidusskolas ēkā Kandavas ielā 7;
3.daļa: Tehniskās dokumentācijas izstrāde un būvdarbu izpilde automātiskās ugunsgrēka atklāšanas un trauksmes signalizācijas sistēmas uzstādīšana Daugavpils Iespēju vidusskolas ēkā Valkas ielā 4.
5.2. Piedāvājumu var iesniegt par vienu, vairākām vai visām konkursa daļām
6. Noteikumi attiecībā uz vispārīgo vienošanos (ja attiecināms) 
Nav attiecināms

7. Iepirkuma līguma izpildes laiks, vieta un svarīgākie nosacījumi
7.1. Līguma izpildes vieta: Daugavpils valstspilsētas administratīvā teritorija, Latvijas Republika.
7.2. Līguma izpildes svarīgākie posmi un termiņi ir šādi: 
7.2.1. 6 (seši) mēneši atbilstoši līguma projekta nosacījumiem.
7.2.2. garantijas termiņš – vismaz 3 (trīs) gadi no objekta nodošanas ekspluatācijā.
8. Piedāvājumu iesniegšanas un atvēršanas vieta, datums un laiks

8.1. Piedāvājumus drīkst iesniegt sākot ar dienu, kad paziņojums par Līgumu ir publicēts Iepirkumu uzraudzības biroja mājas lapā.
8.2. Saskaņā ar Publisko iepirkumu likuma 39.panta pirmo daļu, piedāvājumi konkursā ir iesniedzami tikai elektroniski, izmantojot Valsts reģionālās attīstības aģentūras mājaslapā pieejamās Elektronisko iepirkumu sistēmas e-konkursu apakšsistēmu
. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām. 
8.3. Piedāvājumu iesniegšanas pēdējais termiņš – ne vēlāk kā līdz 2024.gada 27.februārim plkst.10:00 pēc vietējā laika. 

8.4. Komisija atver iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām, izņemot Publisko iepirkumu likuma 68. panta septītajā daļā minēto gadījumu. 

8.5. Piedāvājumu atvēršana notiek izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.
8.6. Piedāvājumu elektroniska atvēršana paredzēta 2024.gada 27.februārī plkst.14:00. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
8.7. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
8.8. Piedāvājumu vērtēšanu un lēmumu pieņemšanu komisija veic slēgtā sēdē.

9. Ieinteresēto piegādātāju sanāksmes norises vieta, datums un laiks, ja tāda sanāksme tiek paredzēta

Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pasūtītāja profilā vismaz trīs dienas iepriekš.
10. Prasības attiecībā uz piedāvājuma noformējumu un iesniegšanu

10.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
10.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
10.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
10.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
10.2. Sagatavojot piedāvājumu, Pretendents ievēro, ka:
10.2.1. Pieteikuma veidlapa, tehniskais un finanšu piedāvājums, piedāvāto speciālistu saraksts, jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
10.2.2. Iesniedzot piedāvājumu, Pretendents ar drošu elektronisko parakstu un laika zīmogu paraksta vismaz piedāvājuma nodrošinājumu. Pieteikumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);
10.2.3. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
10.3. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā. Informatīvie materiāli (piemēram, ražotāja katalogi, bukleti), kas tiek iesniegti papildus Nolikuma prasībām, var tikt iesniegti arī svešvalodā.
10.4. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
10.5. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
10.6. Iesniegtie piedāvājumi, izņemot, ja Pretendents piedāvājumu atsauc, paliek Pasūtītāja īpašumā.
10.7. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
10.8. Ja piedāvājums saturēs kādu no šajā punktā minētajiem riskiem, tas netiks izskatīts.
10.9. Ja Pretendenta iesniegtais piedāvājums neatbilst Nolikuma prasībām vai noteikumiem, tad iepirkumu komisija ir tiesīga noraidīt Pretendenta iesniegto piedāvājumu.

11. Prasības piedāvājuma nodrošinājumam, ja tāds paredzēts

11.1. Piedāvājuma nodrošinājums ir iepirkuma procedūras dokumentos paredzēta naudas summas iemaksa Pasūtītāja norādītajā kontā, bankas vai apdrošināšanas sabiedrības garantija par noteiktu naudas summu, kuru Pretendents kopā ar piedāvājumu iesniedz Pasūtītājam kā nodrošinājumu piedāvājuma spēkā esībai. Apdrošināšanas sabiedrības garantijai ir pievienojams dokuments, kas apliecinātu, ka uz piedāvājuma iesniegšanas brīdi par šo garantiju ir veikta apmaksa pilnā apmērā.
11.2. Kopā ar piedāvājumu iesniedzams piedāvājuma nodrošinājums katrā daļā EIS e-konkursu apakšsistēmā, piestādot iemaksu Pasūtītāja norādītajā kontā apliecinošo dokumentu vai apdrošināšanas sabiedrības garantiju:
1.daļā – 1900,00 euro (viens tūkstotis deviņi simti euro);
2.daļā – 2200,00 euro (divi tūkstoši divi simti euro);
3.daļā – 4000,00 euro (četri tūkstoši euro).

Piedāvājuma nodrošinājumu ir iespējams iemaksāt Daugavpils valstspilsētas pašvaldības kontā: LV15TREL9802003052000, Valsts kasē, kā maksājuma mērķi norādot “Piedāvājuma nodrošinājums iepirkumam DVP 2023/153 ____.daļā”. Piedāvājuma nodrošinājuma summai jābūt faktiski ieskaitītai Daugavpils valstspilsētas pašvaldības kontā ne vēlāk kā piedāvājumu iesniegšanas pēdējā dienā.
11.3. Minimālais piedāvājuma nodrošinājuma spēkā esības termiņš ne mazāk kā 5 mēneši no piedāvājumu atvēršanas dienas. 
11.4. Nepieciešamības gadījumā Pasūtītājs var pieprasīt, lai Pretendenti pagarina minimālo piedāvājuma nodrošinājuma spēkā esības termiņu par konkrētu papildus periodu. Piedāvājuma nodrošinājuma termiņš nedrīkst pārsniegt 6 mēnešus, skaitot no piedāvājumu atvēršanas dienas.
11.5. Piedāvājuma nodrošinājums ir spēkā īsākajā no šādiem termiņiem, izņemot Publisko iepirkumu likuma 50.panta sestajā daļā minēto gadījumu:

1) iepirkuma procedūras dokumentos noteiktajā minimālajā piedāvājuma nodrošinājuma spēkā esības termiņā;

2) ja iepirkuma procedūras dokumentos ir noteikts, ka Pretendents, kuram piešķirtas Līguma slēgšanas tiesības, pēc Līguma noslēgšanas iesniedz saistību izpildes nodrošinājumu, — līdz dienai, kad izraudzītais Pretendents iesniedz šādu saistību izpildes nodrošinājumu. Attiecas uz pretendentu, kuram piešķirtas iepirkuma līguma slēgšanas tiesības;

3) līdz Līguma noslēgšanai.

11.6. Nodrošinājuma devējs izmaksā Pasūtītājam vai Pasūtītājs ietur Pretendenta iemaksāto piedāvājuma nodrošinājuma summu, ja:

1) Pretendents atsauc savu piedāvājumu, kamēr ir spēkā piedāvājuma nodrošinājums;

2) Pretendents, kuram piešķirtas Līguma slēgšanas tiesības, Pasūtītāja noteiktajā termiņā nav iesniedzis tam iepirkuma procedūras dokumentos un Līgumā paredzēto saistību izpildes nodrošinājumu;

3) Pretendents, kuram piešķirtas Līguma slēgšanas tiesības, neparaksta Līgumu Pasūtītāja noteiktajā termiņā.

11.7. Iemaksātais piedāvājuma nodrošinājums tiks atmaksāts mēneša laikā no iepirkuma līguma noslēgšanas dienas.

11.8. Iepirkuma piedāvājums, kam nebūs nodrošinājuma, vai tiks iesniegts Nolikuma prasībām neatbilstošs nodrošinājums, tiks atzīts par iepirkuma prasībām neatbilstošu un tiks noraidīts.
12. Prasības saistību izpildes nodrošinājumam, ja tāds paredzēts
12.1. Līgumā projektā ir paredzēts izpildes nodrošinājums tam, ka Līguma Izpildītājs pienācīgi un pareizi izpildīs Līgumā minētās saistības. 
12.2. Līgumsaistību izpildes nodrošinājuma veids: bankas vai apdrošināšanas sabiedrības pirmā pieprasījuma garantijas oriģināls, atbilstoši Līguma projekta nosacījumiem.
12.3. Līguma saistību izpildes nodrošinājuma apmērs ir 10% (desmit procenti) no līguma summas bez PVN.
12.4. Līgumsaistību izpildes nodrošinājums ir spēkā šādā termiņā: no tā izdošanas datuma līdz visu darbu pieņemšanas-nodošanas akta parakstīšanai, minēto termiņu nosakot šādi: pie konkursa nolikumā paredzētā provizoriskā izpildes laika pieskaitot papildus 2 mēneši. 

12.5. Līgumsaistību izpildes nodrošinājumam ir jāatbilst šādām prasībām: Banka vai apdrošināšanas sabiedrība apņemas bez nosacījumiem un neatsaucami garantēt kā primārais saistību nesējs maksājuma(u) veikšanu pēc Pasūtītāja pirmās prasības, ko parakstījusi Pasūtītāja paraksttiesīga persona, saņemšanas, kur Pasūtītājs paziņos, ka Līguma Izpildītājs nepilda minētā Līguma saistības (tostarp, bet ne tikai: kad iestājas tādi notikumi, kas pasūtītajam dod tiesības pārtraukt līgumu vienpusējā kārtā, turklāt neatkarīgi no tā, vai ir vai nav iesniegts paziņojums par līguma pārtraukšanu; kad pasūtītājam ir nepieciešams ieturēt līgumsodu vai neatmaksāto avansa summu; kad pasūtītājam ir nepieciešams kompensēt saistību neizpildes rezultātā pasūtītājam nodarītos zaudējumus), un bez jebkādiem iebildumiem par jebkuru summu iepriekš noteiktajās robežās. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas pēc pirmā pieprasījuma izmaksāt Pasūtītājam pieprasīto summu ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru Banka vai apdrošināšanas sabiedrība izmaksās saskaņā ar Pasūtītāja pieprasījumu. Jebkurš strīds sakarā ar saistību izpildes nodrošinājumu tiks izskatīts attiecīgās piekritības tiesā saskaņā ar Latvijas Republikas normatīvajiem aktiem.
13. Atsauce uz Publisko iepirkumu likuma 42. pantu un norāde, ka pretendentu izslēgšanas gadījumi tiks pārbaudīti Publisko iepirkumu likuma 42.pantā noteiktajā kārtībā

Pretendentu izslēgšanas gadījumi tiks pārbaudīti Publisko iepirkumu likuma 42. pantā noteiktajā kārtībā: 42. pants. Pretendentu izslēgšanas gadījumi ir noteikti Publisko iepirkumu likuma 42.panta otrajā daļā (https://likumi.lv/ta/id/287760-publisko-iepirkumu-likums).

14. Prasības attiecībā uz Pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
	Nr.

p.k.
	Prasības 


	Iesniedzamā informācija, kas nepieciešama, lai Pretendentu novērtētu saskaņā ar minētajām prasībām:

	14.1.
	Atbilstība profesionālās darbības veikšanai.

Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).

Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.
	Pieteikums (6.pielikums) ar ziņām par to, vai attiecīgais piegādātājs ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.

Informāciju par Latvijā reģistrēta vai pastāvīgi dzīvojoša pretendenta reģistrācijas faktu, Pasūtītājs iegūs publiskās datubāzēs.

Papildus tam, ir jānorāda šāda informācija:

Pretendenta adrese, telefona/faksa numurs, e-pasts, ziņas par to, vai pretendents vai tā piesaistītais apakšuzņēmējs ir MVU (mazais un vidējais uzņēmums)
, bankas rekvizīti: nosaukums, kods, konts; ziņas par personu, kura ir tiesīga parakstīt līgumu, ja pretendentam tiks piešķirtas tiesības slēgt iepirkuma līgumu un cita informācija.

	14.2.
	Piedāvājumu ir parakstījusi paraksttiesīga persona
	Kompetentas institūcijas izdotu dokumentu par pretendenta pārstāvības tiesībām, kā arī dokumentu, kas apliecina konkursa piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis.

Par Latvijā reģistrētiem pretendentiem pasūtītājam pašam jāpārliecinās publiski pieejamās datubāzēs.

	14.3.
	Līguma slēgšanas gadījumā, Pretendentam jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 “Būvkomersantu reģistrācijas noteikumi” un tiesīgam veikt attiecīgos būvdarbus. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks būvdarbus vai sniegs pakalpojumus, kuriem nepieciešama reģistrācija Latvijas Republikas Būvkomersantu reģistrā.
	Informāciju par Latvijas Republikā reģistrētu pretendentu reģistrāciju Latvijas Republikas Būvkomersantu reģistrā atbilstoši normatīvo aktu prasībām, iepirkuma komisija iegūs būvniecības informācijas sistēmas publiski pieejamā datubāzē www.bis.gov.lv.

Saskaņā ar Būvniecības likuma 22.pantu, Ministru kabineta 2014.gada 25.februāra noteikumiem Nr.116 “Būvkomersantu reģistrācijas noteikumi”, lai veiktu komercdarbību vienā vai vairākās būvniecības jomās, komersants reģistrējas būvkomersantu reģistrā, iesniedzot informāciju par visiem uz darba līguma pamata nodarbinātajiem būvspeciālistiem. Būvkomersants ir tiesīgs darboties tikai un vienīgi tādās būvniecības jomās, kurās tam ir uz darba līguma pamata nodarbināts vismaz viens būvspeciālists. Līdz ar to ja būvkomersants uz darba līguma pamata nenodarbina vismaz vienu būvspeciālistu, tas nav tiesīgs veikt būvdarbus un darboties būvniecības jomā. Skat. arī http://bvkb.gov.lv/lv/buvdarbi-un-buvuzraudziba-biezak-uzdotie-jautajumi

	14.4.
	Pretendents iepriekšējo 3 (trīs) gadu (2021., 2022., 2023.gads un 2024.gads līdz piedāvājuma iesniegšanas dienai) ir ieguvis pieredzi projektēšanas pakalpojumu sniegšanā, proti, pretendents ir kvalitatīvi un atbilstoši pasūtītāja prasībām līguma ietvaros izstrādājis būvniecības ieceres dokumentāciju
 ēkai, kuras sastāvā ir paredzēti elektronisko sakaru sistēmu un tīklu risinājumi automātiskās ugunsgrēka atklāšanas un trauksmes signalizācijas sistēmas uzstādīšanas darbiem.
Pretendents pieredzi var apliecināt ar vairākiem līgumiem. Līgumam/-iem uz piedāvājuma iesniegšanas dienu ir jābūt izpildītam/-iem.
Ja piegādātāja dibināšanas vai darbības uzsākšanas laiks neļauj sniegt informāciju par pieciem iepriekšējiem gadiem, tad prasība ir attiecināma uz pretendenta nostrādāto periodu.
	Pieredzi apliecinošo līgumu saraksts brīvā formā ar ziņām par attiecīgo objektu, darbu veidu, pakalpojuma apjomu, līgumcenu, izpildes termiņu un vietu, kontaktpersonu un tās tālruņa numuru), kā arī par to, vai visi darbi ir veikti atbilstoši attiecīgajiem normatīviem, pienācīgi pabeigti un nodoti ekspluatācijā (norādot datumu).

Pieredzes apliecināšanai pievienot (pēc izvēles):

- būvniecības ieceres dokumentācijas kopija;

vai

- attiecīgas atsauksmes;

vai

- citus dokumentus, kas apliecina iegūto pieredzi.

Ārvalstu pretendenti iesniedz attiecīgus līdzvērtīgus dokumentus.

Atbilstoši Publisko iepirkumu likuma 46.panta ceturtajai daļai, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.


	14.5.
	Pretendents iepriekšējo 5 (piecu) gadu (2019., 2020., 2021., 2022., 2023.gads un 2024.gads līdz piedāvājuma iesniegšanas dienai) ir ieguvis pieredzi būvdarbu veikšanā, t.i., izpildīts vismaz 1 (viens) ēkas būvdarbu līgums, kura ietvaros veikti automātiskās ugunsgrēka atklāšanas un trauksmes signalizācijas sistēmas pārbūves, atjaunošanas vai jaunbūves (izbūves) darbi. 

Pretendents pieredzi var apliecināt ar vairākiem līgumiem. Līgumam/-iem uz piedāvājuma iesniegšanas dienu ir jābūt izpildītam/-iem.

Ja piegādātāja dibināšanas vai darbības uzsākšanas laiks neļauj sniegt informāciju par pieciem iepriekšējiem gadiem, tad prasība ir attiecināma uz pretendenta nostrādāto periodu.
	Pieredzi apliecinošo līgumu saraksts brīvā formā ar ziņām par attiecīgo objektu, darbu veidu, būvdarbu apjomu, līgumcenu, izpildes termiņu un vietu, kontaktpersonu un tās tālruņa numuru), kā arī par to, vai visi darbi ir veikti atbilstoši attiecīgajiem normatīviem, pienācīgi pabeigti un nodoti ekspluatācijā (norādot datumu).

Pieredzes apliecināšanai pievienot (pēc izvēles):

- dokumenta par objekta nodošanu ekspluatācijā (akts par būves pieņemšanu ekspluatācijā vai līdzvērtīgs) kopiju;

vai

- attiecīgas atsauksmes;

vai

- citus dokumentus, kas apliecina iegūto pieredzi.

Ārvalstu pretendenti iesniedz attiecīgus līdzvērtīgus dokumentus.

Atbilstoši Publisko iepirkumu likuma 46.panta ceturtajai daļai, Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā Līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

	14.6.
	Pretendents nodrošina kvalificētu atbildīgo speciālistu piesaisti līguma izpildei:

-
speciālistu elektronisko sakaru sistēmu un tīklu projektēšanā (elektroietaišu projektēšana līdz 1kV);

-
speciālistu elektronisko sakaru sistēmu un tīklu būvdarbu vadīšanā (elektroietaišu izbūves būvdarbu vadīšana līdz 1kV);

-
speciālistu elektroietaišu tehnisko parametru pārbaudē un mērīšanā;

-
darba aizsardzības speciālistu (ar apliecību par mācību programmas apguvi).

Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai (attiecās uz būvdarbu vadītājiem).
	Iepirkuma līgumā iesaistāmā atbildīgā personāla saraksts (4.pielikums).

Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darba dienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.

	14.7.
	Pretendenta piedāvātie speciālisti piekrīt piedalīties iepirkuma līguma izpildē.
	Katra pretendenta piedāvātā speciālista (6.apakšpunkts) rakstisks apliecinājums par piekrišanu piedalīties iepirkuma līguma izpildē. Iepirkuma līguma izpildes laikā pretendents varēs nomainīt iesniegtajā piedāvājuma nominētus speciālistu/us vienīgi ar pasūtītāja rakstveida piekrišanu. Attiecībā uz iepirkuma līguma izpildē iesaistītā personāla un apakšuzņēmēju nomaiņu pasūtītājs ievēro Publisko iepirkumu likuma 62.panta regulējumu.

	14.8.
	Pretendenta darbība iepirkuma līguma parakstīšanas gadījumā būs apdrošināta
	Pretendenta rakstisks apliecinājums par piekrišanu veikt:

· civiltiesiskās atbildības obligāto apdrošināšanu normatīvajos aktos noteiktajā kārtībā;

· līgumsaistību izpildes nodrošinājumu nolikumā noteiktajā apjomā;

· garantijas laikā garantiju līgumā noteiktajā apjomā. 

	14.9.
	Pretendents, veicot būvdarbus ievēros darba aizsardzības prasības
	Pretendenta rakstisks apliecinājums, ka pretendents līguma izpildes laikā ievēros Ministru kabineta 25.02.2003. noteikumus Nr.92 “Darba aizsardzības prasības, veicot būvdarbus”, norīkos darba aizsardzības koordinatoru un nodrošinās šo noteikumu 9., 11., 12. un 13.punktā noteikto pienākumu izpildi.


15. Noteikumi, kā piegādātāju apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām

Ja piedāvājumu iesniedz piegādātāju apvienība, Pasūtītājs var prasīt, lai apvienība, attiecībā uz kuru pieņemts lēmums slēgt Līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams Līguma noteikumu sekmīgai izpildei.
Atbilstību kvalifikācijas prasībām, kas izvirzītas saskaņā ar Publisko iepirkumu likuma 46.pantu, Pretendents kā piegādātāju apvienība var apliecināt kopumā (piemēram, prasību par nepieciešamo finanšu apgrozījumu var apliecināt tikai viens no piegādātāju apvienības dalībniekiem vai arī vairāki dalībnieki kopumā u.tml.).
16. Prasība norādīt apakšuzņēmējus

16.1. Pretendents iesniedz sarakstu (4.pielikums) ar apakšuzņēmējiem, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo darbu līguma daļu. Par apakšuzņēmējiem uzskata arī apakšuzņēmēju apakšuzņēmējus. Ir jāiesniedz Apakšuzņēmēja apliecinājums vai vienošanās par sadarbību līguma konkrētās daļas izpildē.
Publisko iepirkumu likuma izpratnē apakšuzņēmējs ir Pretendenta vai apakšuzņēmēja piesaistīta vai nolīgta persona, kura veic būvdarbus vai sniedz pakalpojumus, kas nepieciešami ar Pasūtītāja noslēgta publiska būvdarbu vai pakalpojumu līguma izpildei neatkarīgi no tā, vai šī persona būvdarbus veic vai pakalpojumus sniedz Pretendentam vai citam apakšuzņēmējam. Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

17. Prasība Pretendentam iesniegt būvdarbos vai pakalpojumu sniegšanā iesaistīto apakšuzņēmēju sarakstu atbilstoši Publisko iepirkumu likuma 63. panta ceturtajai daļai (ja attiecināms)
Pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz būvdarbu vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Pasūtītājs pieprasa, lai iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu vai pakalpojumu sniegšanā.
18. Norāde uz tīmekļvietni, kur ir pieejama Eiropas vienotā iepirkuma procedūras dokumenta veidlapa, prasības tās aizpildīšanai un iesniegšanai
18.1. Norāde uz tīmekļvietni: http://espd.eis.gov.lv/
18.2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendentam Eiropas vienoto iepirkuma procedūras dokumenta III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” ir jāiekļauj informācija par Starptautisko un Latvijas Republikas nacionālo sankciju likuma 11¹.panta pirmo un otro daļu un PIL 42.panta pirmās daļas 12.-14.punktu.
18.3. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

18.4. Pasūtītājam jebkurā iepirkuma procedūras stadijā ir tiesības prasīt, lai Pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

18.5. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam.

19. Piedāvājumu izvērtēšanas kritēriji
Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā šādus kritērijus:
	Nr.p.k.
	Vērtēšanas kritērijs
	Punktu piešķiršanas metodika
	Kritērija maksimālais punktu skaits

	1.
	Piedāvātā līgumcena (bez PVN)
	Punktus piešķir pēc formulas:

C = Czem/Cpied x 95, kur

C – punktu skaits (tiks noapaļots līdz diviem cipariem aiz komata),

Czem – viszemākā piedāvātā līgumcena bez PVN,

Cpied – vērtējamā piedāvātā līgumcena bez PVN, 

95 – kritērija maksimālā vērtība.
	95 punkti

	2.
	Speciālista būvdarbu vadīšanā pieredze
	Piedāvātajam būvspeciālistam – elektronisko sakaru sistēmu un tīklu būvdarbu vadīšanā (elektroietaišu izbūves būvdarbu vadīšana līdz 1kV),  iepriekšējos piecos gados (2023., 2022., 2021., 2020., 2019. un 2024.gads līdz piedāvājumu iesniegšanai, vai īsākā laika periodā) ir ieguvis pieredzi elektronisko sakaru sistēmu un tīklu būvdarbu vadīšanā vismaz 2 (divi) tādos būvdarbu līgumos, kuru ietvaros veikti automātiskās ugunsgrēka atklāšanas un trauksmes signalizācijas sistēmas pārbūves, atjaunošanas vai jaunbūves (izbūves) darbi.

Būvdarbiem jābūt pilnībā pabeigtiem un nodotiem ekspluatācijā.

Lai apliecinātu speciālista kvalifikāciju, pretendents pievieno pieredzi apliecinošus dokumentus  (pēc izvēles):

· dokumenta par objekta nodošanu ekspluatācijā (akts par būves pieņemšanu ekspluatācijā vai līdzvērtīgs) kopiju;

- attiecīgas atsauksmes vai līdzvērtīgus dokumentus par katru objektu, ar ko pretendents apliecina savu atbilstību punktā noteiktām prasībām;

- citus dokumentus, kas apliecina iegūto pieredzi.

Ja piedāvātajam speciālistam ir atbilstoša prasībām pieredze, pretendents saņem 5 (piecus) punktus.

Ja nav iesniegti pieredzi apliecinoši dokumenti vai no iesniegtajiem speciālista pieredzes dokumentiem nav konstatējama atbilstoša prasībām pieredze – 0 punkti.
	5 punkti


Par saimnieciski visizdevīgāko piedāvājumu tiks atzīts piedāvājums ar visaugstāko skaitlisko novērtējumu – lielāko punktu skaitu. Lielāko punktu skaitu nosaka, dalot visu klātesošo iepirkuma komisijas locekļu piešķirto punktu kopsummu ar klātesošo komisiju locekļu skaitu.
Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs piedāvājuma iesniegšanas laiks, proti, iepirkuma līguma slēgšanas tiesības tiks piešķirtas pretendentam, kas agrāk iesniedza piedāvājumu Elektronisko iepirkumu sistēmā.
20. Aprites cikla izmaksu aprēķina metodika un aprēķina veikšanai nepieciešamie un iesniedzamie dati (ja attiecināms)
Nav attiecināms

21. Norāde, vai Pretendents var iesniegt piedāvājuma variantus un, ja paredzēta variantu iesniegšana, prasības to iesniegšanai

Piedāvājuma variantu iesniegšana nav paredzēta.

22. Tehniskās specifikācijas un, ja nepieciešams, cita informācija par iepirkuma priekšmetu

Sk. Konkursa Nolikuma 1.pielikumu.
23. Cita informācija
23.1. Kontaktpersona par iepirkuma norisi – Olga Strelkova (tālr. 65404203, e-pasta adrese: olga.strelkova@daugavpils.lv);
23.2. Ar konkursa Nolikumu un tehnisko specifikāciju var bez maksas iepazīties pasūtītāja profilā mājas lapā www.eis.gov.lv. 
23.3. Ja ieinteresētais piegādātājs ir laikus pieprasījis papildu informāciju, Pasūtītājs to sniedz Publisko iepirkumu likumā noteiktajā kārtībā.
23.4. Pasūtītājs, ievērojot Publisko iepirkumu likuma prasības, var izdarīt grozījumus iepirkuma procedūras dokumentos.

23.5. Ieinteresētajam piegādātājam pirms piedāvājuma iesniegšanas ir nepieciešams pārliecināties, ka viņš ir iepazinies ar visu informāciju, kas ir publicēta Pasūtītāja profilā attiecībā uz šo iepirkuma procedūru.
23.6. Piedalīšanās iepirkuma procedūrā ir ieinteresēto piegādātāju brīvas gribas izpausme.
23.7. Pretendents sedz visus izdevumus, kas saistīti ar piedāvājuma sagatavošanu un iesniegšanu. Pasūtītājs nesedz un nekompensē šos izdevumus neatkarīgi no konkursa norises un iznākuma.
23.8. Tehniskajā piedāvājumā Pretendents iekļauj šādus dokumentus: 
Darbu izpildes kalendārais plāns tabulas veidā, saskaņā ar nolikuma 5.pielikumu. Grafiks jāsagatavo ievērojot konkursa nolikumā noteiktos termiņus. 
23.9. Iesniedzot finanšu piedāvājumu, ņem vērā šādas prasības: 
23.9.1. Finanšu piedāvājuma forma un aizpildīšanas kārtība:

23.9.1.1. Finanšu piedāvājums jāsagatavo atbilstoši Iepirkuma nolikumam pievienotajai formai (6.pielikums).

23.9.1.2. Finanšu piedāvājumā norāda kopējo piedāvāto līgumcenu, ņemot vērā visas tiešās un netiešās izmaksas, saskaņā ar tehniskās specifikācijas nosacījumiem;

23.9.1.3. Finanšu piedāvājumā visas cenas un summas jānorāda ar 2 (divām) decimālzīmēm aiz komata.

23.9.1.4. Finanšu piedāvājumam jābūt Pretendenta vadītāja vai pilnvarotās personas parakstītam.

23.9.1.5. Finanšu piedāvājumam jāpievieno Būvniecības tāmi, ievērojot iepirkuma Nolikuma 23.9.2.punktā noteikto kārtību.

23.9.2. Tāmju aizpildīšanas kārtība:

23.9.2.1.  Tāme ir Finanšu piedāvājuma pielikums.
23.9.2.2. Pretendents sastāda un iesniedz tāmes, kas sagatavotas atbilstoši Ministru kabineta 2017.gada 3.maija noteikumiem Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””. 
23.9.2.3. Tāmēs iekļauj visus darbu veidus, atbilstoši tehniskajā specifikācijā noteiktajam. Tāmēs norāda konkrētus būvmateriālu zīmolus vai ražotājus, kurus paredzēts iestrādāt un to tehnisko aprakstu tādā apjomā, lai pasūtītājs varētu pārliecināties par būvmateriālu un iekārtu atbilstību tehniskās specifikācijas (darba uzdevuma) prasībām;
23.9.2.4. Tāmju elementu apjomu kvantitatīvos rādītājus tāmē norāda ar šādu precizitāti: līdz mazākajai naudas vienībai – izmaksām; ne mazāk par četriem zīmīgiem cipariem – pārējiem elementiem.
23.9.2.5. Tāmes ir tiesīgs sastādīt un pārbaudīt attiecīgā būvju veidā sertificēts būvspeciālists, kuram ir patstāvīgās prakses tiesības būvinženiera vai citā saistītā inženierzinātnes profesijā. Ja tāmes sastādītājam nav attiecīga sertifikāta, tāmes pārbauda un paraksta sertificēts būvspeciālists, kuram ir tiesības to veikt. Ja tāmes sastādījis sertificēts būvspeciālists, otra būvspeciālista paraksts nav nepieciešams.
23.10. Tiek uzskatīts, ka Pretendenti, iesniedzot savus piedāvājumus, ir iepazinušies ar visiem Latvijas Republikā un Eiropas Savienībā spēkā esošajiem normatīvajiem aktiem, kas jebkādā veidā var ietekmēt vai var attiekties uz Līgumā noteiktajām vai ar to saistītajām darbībām.
23.11. Atklātā konkursā var piedalīties piegādātājs Publisko iepirkumu likuma izpratnē. 
23.12. Iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas locekļi un eksperti paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta Pretendenta izvēlē vai darbībā vai ka viņi ir saistīti ar tiem Publisko iepirkumu likuma 25.panta pirmās daļas izpratnē.
23.13. Piedāvājumu vērtēšanas laikā Pasūtītājs pārbauda tehniskā un finanšu piedāvājuma atbilstību konkursa un normatīvo aktu prasībām, vai piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus. 
23.14. Pasūtītājs veiks kvalifikācijas atbilstības pārbaudi tikai tiem pretendentiem, kuriem būtu piešķiramas iepirkuma līguma slēgšanas tiesības.
23.15. Attiecībā uz pretendentu, kuram būtu piešķiramas līguma slēgšanas tiesības, tiks veikta pārbaude par Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētajiem izslēgšanas noteikumiem. Atsauce uz Starptautisko un Latvijas Republikas nacionālo sankciju likuma 11.1 panta pirmo un otro daļu): https://likumi.lv/ta/id/280278-starptautisko-un-latvijas-republikas-nacionalo-sankciju-likums 
23.16. Ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai Pretendents uzrāda dokumenta oriģinālu vai iesniedz apliecinātu dokumenta kopiju.
23.17. Ja Pasūtītājs konstatē, ka piedāvājumā ietvertā vai Pretendenta iesniegtā informācija vai dokuments ir neskaidrs vai nepilnīgs, tas pieprasa, lai Pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. Termiņu nepieciešamās informācijas vai dokumenta iesniegšanai Pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
23.18. Piedāvājumu vērtēšanas gaitā Pasūtītājs ir tiesīgs pieprasīt, lai Pretendents iesniedz apliecinājumu tam, ka piedāvājumu izstrādājis neatkarīgi.
23.19. Pasūtītājs piedāvājumu vērtēšanā var pieaicināt ekspertus.
23.20. Līgums tiks slēgts, kad būs noslēgta vienošanās par projekta īstenošanu ar sadarbības iestādi un/vai būs pieejami Pasūtītāja budžeta finanšu līdzekļi.
23.21. Pasūtītājam ir tiesības izbeigt vai pārtraukt iepirkuma procedūru, ievērojot Publisko iepirkumu likumā noteikto kārtību.
23.22. Par iepirkuma procedūras rezultātiem Pretendenti tiks informēti Publisko iepirkumu likumā noteiktajā kārtībā (sk. https://likumi.lv/doc.php?id=287760).
Pielikumā:

1. pielikums – Tehniskā specifikācija;
2. pielikums – Līguma projekts;
3. pielikums – Pieteikums;
4. pielikums – Iepirkuma līguma izpildē iesaistīta personāla un apakšuzņēmēju saraksts;

5. pielikums – Tehniskā piedāvājuma veidne;
6. pielikums – Finanšu piedāvājuma veidne.
� Informāciju par to, kā ieinteresētais piegādātājs var reģistrēties par Nolikuma saņēmēju sk. � HYPERLINK "https://www.eis.gov.lv/EIS/Publications/PublicationView.aspx?PublicationId=883" �https://www.eis.gov.lv/EIS/Publications/PublicationView.aspx?PublicationId=883�





� Papildus informācija: � HYPERLINK "https://iub.gov.lv/lv/node/98" �https://iub.gov.lv/lv/node/98� “Skaidrojums par mazajiem un vidējiem uzņēmumiem”


� Būvniecības ieceres dokumentācija – atbilstoši Ministru kabineta 19.08.2014. noteikumu Nr.500 “Vispārīgie noteikumi” 2.10.punktam, dokumentu kopums, kas satur grafiskos dokumentus, teksta dokumentus, aprēķinus un citu informāciju par būvniecības ieceri.

